Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hozzájuk kapcsolódó személyes adatok kezelését, továbbítását az 1997. évi XLVII. törvény is szigorú feltételekhez köti.
Paragraph Index: 1009

1. Már többször felhívtam a minisztérium vezetésének figyelmét arra, hogy a Belügyminisztérium szervezetei több olyan — a polgárok személyes adatainak millióit tartalmazó — nyilvántartást kezelnek, amelyek működésére nincs törvényi felhatalmazás. E nyilvántartások sorába tartoznak a közlekedési nyilvántartások (például az országos jármű- és a vezetői engedély nyilvántartás), vagy a Lakcím Archívum néven működő okmánytár, amelyek adatait a kormány-előterjesztés szerint a közeljövőben újabb szervezetek (például az okmányirodák) is használni kívánják.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes